চাঁপাইনবাবগঞ্জের সুন্দরপুরে থমথমে অবস্থা || ককটেল ও গানপাউডার উদ্ধার – সোনার দেশ
চাঁপাইনবাবগঞ্জের সুন্দরপুরে থমথমে অবস্থা || ককটেল ও গানপাউডার উদ্ধার
আপডেট: মার্চ ১২, ২০১৮, ১২:৪২ পূর্বাহ্ণ
চাঁপাইনবাবগঞ্জের সুন্দরপুরে আধিপত্য বিস্তারকে কেন্দ্র করে বোমায় নিহতের ঘটনায় আসামি গ্রেফতার না হলেও এলাকায় থমথমে অবস্থা বিরাজ করছে। তবে ওই এলাকায় আবারো সংঘর্ষের আশঙ্কা থাকায় র‌্যাব সদস্যরা অভিযান চালিয়ে ১৩টি ককটেল ও ৫শ গ্রাম গানপাউডার উদ্ধার করেছে। তবে এ ঘটনায় কাউকে আটক করতে পারে নি তারা।
চাঁপাইনবাবগঞ্জ র‌্যাব-৫ ক্যাম্প কমান্ডার স্কোয়াড্রন লিডার মোহাম্মদ সাঈদ আবদুল্লাহ আল মুরাদ জানান, গোপন সংবাদের ভিত্তিতে র‌্যাব সদস্যরা শনিবার দিবাগত রাত সোয়া ১টায় চাঁপাইনবাবগঞ্জ সদর উপজেলার সুন্দরপুর ইউনিয়নের গড়াইপাড়া গ্রামে অভিযান চালিয়ে পরিত্যক্ত অবস্থায় ১৩টি ককটেল ও ৫শ গ্রাম গান পাউডার উদ্ধার করে। তিনি বলেন, বোমার আঘাতে সদর উপজেলার সুন্দরপুর ইউনিয়নের বাগডাঙ্গা গ্রামের আইয়ুব আলী নিহত হওয়ার পর সংঘর্ষ এড়াতে এ অভিযান চালানো হয় এবং আধিপত্য বিস্তারকে কেন্দ্র করে এ ককটেলগুলো মজুদ করা হয়েছিল।
নিহতের জামাই মোক্তার হোসেন জানান, চার ছেলে ও দুই মেয়ে নিয়ে একমাত্র উপার্জনক্ষম ব্যক্তিকে হারিয়ে তার স্ত্রী বেকায়দায় পড়েছেন। আইয়ুব আলী সেচ কাজে মোটর ব্যবহার করে সংসার চালাতেন।
এদিকে, চাঁপাইনবাবগঞ্জ সদর মডেল থানার অফিসার ইনচার্জ (ওসি) মনজুর রহমান জানান, এ ঘটনায় নিহতের বড় ভাই শাহজাহান আলী বাদি হয়ে সদর মডেল থানায় চরবাগডাঙ্গা ইউপি চেয়ারম্যান শাহিদ রানা টিপু ও আলমকে প্রধান আসামি করে ৬৪ জনের বিরুদ্ধে একটি হত্যা মামলা দায়ের করেছেন।
শিবগঞ্জে পোল্ট্রি খামারিকে হত্যা চেষ্টার অভিযোগ
শিবগঞ্জে গৃহবধূকে গাছে বেঁধে নির্যাতনের অভিযোগ, আহত আরো ৪ নারী
চাঁপাইনবাবগঞ্জে পুলিশের অভিযানে ককটেলসহ ২জন গ্রেফতার
ভোলাহাটে মৃত মুক্তিযোদ্ধার স্ত্রীর ভাতা বন্ধ করে দিলেন সমাজসেবা কর্মকর্তা
শিবগঞ্জে ফ্রি চিকিৎসা ক্যাম্প
নাচোলে মদ্যপায়ীর ৭ দিনের কারাদণ্ড
শিবগঞ্জে ৯ মাদকসেবীর কারাদণ্ড